
	1
	ტენდერის აღწერილობა

	ტენდერი  SOCAR-ისა და Way Mart-ის სოციალური მედიის სააგენტოს შესარჩევად

	2
	კონკრეტული დავალება 

	· მომსახურება მოიცავს სოციალური მედიის სტრატეგიის შემუშავებას, კონტენტის შექმნასა და სოცმედია დიზაინების მომზადებას, სოციალური გვერდების მართვას, სარეკლამო კამპანიების დაგეგმვასა და მართვას, აუდიტორიასთან კომუნიკაციასა და ანგარიშგებას.
· სააგენტომ უნდა წარმოადგინოს ორივე ბრენდის მომსახურების შეთავაზება, თითოეული ბრენდის მოცულობისა და ღირებულების ცალკე მითითებით.
SOCAR
კომუნიკაცია ძირითადათ მოიცავს საწვავსა და მომსახურებებს, SOCAR-ის აპლიკაციას, ლოიალობის პროგრამას და SOCAR Prime-ს, მომხმარებლებისთვის განკუთვნილ შეთავაზებებს, სოციალურ პასუხისმგებლობასა და კომპანიის მხარდაჭერით გამართულ ღონისძიებებს.
Way Mart
კომუნიკაცია ძირითადათ მოიცავს მაღაზიების ასორტიმენტს, საკვებსა და სასმელებს, ახალ პროდუქტებს, აქციებსა და სეზონურ შეთავაზებებს, ასევე Way Mart-ის პროდუქტების, კვების შეთავაზებებისა და მაღაზიის სერვისების წარმოჩენას.

მიზნები
•	ბრენდების ცნობადობისა და მომხმარებელთა ჩართულობის ზრდა.
•	შეთავაზებებისა და მომსახურებების მარტივად და გასაგებად კომუნიკაცია.
•	SOCAR-ის აპლიკაციისა და ლოიალობის პროგრამების მიმართ ინტერესის ზრდა; Way Mart-ის პროდუქტების წარმოჩენა და მაღაზიებში ვიზიტის წახალისება.
•	რეგულარული, ხარისხიანი და თითოეულ პლატფორმაზე მორგებული კონტენტის შექმნა.

ორივე ბრენდისთვის უნდა შენარჩუნდეს დამოუკიდებელი ვიზუალური იდენტობა. 


სტრატეგია და დაგეგმვა
•	თითოეული ბრენდის სოციალური მედიის სტრატეგიისა და ყოველთვიური კონტენტგეგმის მომზადება.
•	საკომუნიკაციო თემების, კამპანიებისა და კრეატიული იდეების შეთავაზება.
კონტენტის შექმნა და გვერდების მართვა
•	პოსტების ტექსტების (ქოფის), სოცმედია დიზაინების, სთორების, მოუშენ ვიდეოებისა და რილსების მომზადება.
•	კონტენტის გამოქვეყნება, რეკლამაზე გაშვება,  გვერდების მართვა და კომენტარებზე პასუხი.
•	კრიზისულ და სენსიტიურ საკითხებზე დამკვეთთან დროული კომუნიკაცია.
რეკლამა და ანგარიშგება
•	კამპანიების დაგეგმვა, მართვა და ოპტიმიზაცია.
•	ყოველთვიური ანგარიშის მომზადება შედეგებისა და რეკომენდაციების მითითებით.
TikTok-ის სტრატეგია და ბიუჯეტი
•	TikTok-ისთვის ცალკე სტრატეგიისა და კონტენტმიმართულების შემუშავება.
•	TikTok-ზე კონტენტის წარმოებისა და სარეკლამო აქტივობებისთვის ბიუჯეტის ცალკე წარმოდგენა.
•	სტრატეგიაში გათვალისწინებული უნდა იყოს შემდეგი საკითხები:
1.	.გადაღებები SOCAR-ის სადგურებზე, Way Mart-ის მაღაზიებში, ოფისსა და სხვა შეთანხმებულ ლოკაციებზე.
2.	 საქართველოს მასშტაბით ღონისძიებებზე გამგზავრება, მათ შორის თბილისს გარეთ, შაბათ-კვირას და საჭიროების შემთხვევაში არასამუშაო საათებში, წინასწარ შეთანხმებული გრაფიკის მიხედვით.
3.	გადაღებისთვის საჭირო ტექნიკის უზრუნველყოფა და ობიექტებზე მოქმედი უსაფრთხოების წესების დაცვა.
4.	ვერტიკალური ვიდეოების დამზადება მინიმუმ Full HD ხარისხით, სუბტიტრებისა და გრაფიკული ელემენტების TikTok-ის ფორმატსა და სპეციფიკაზე მორგებით.
5.	სააგენტომ უნდა უზრუნველყოს ბრენდზე მიმაგრებული კონტენტ კრეატორის ჩანაცვლება, რომ ბრენდის მიერ დაგეგმილი ღონისძიებების/აქტივობის გაშუქება არ შეფერხდეს. 
 
3.	 პლატფორმები და საორიენტაციო მოცულობა
საბოლოო მოცულობა და ფორმატების განაწილება შეთანხმდება შერჩეულ კომპანიასთან
პლატფორმა	SOCAR თვეში	Way Mart თვეში
Facebook	15 პოსტი	12 პოსტი
Instagram	15 პოსტი	12 პოსტი
TikTok	8 ვიდეო	8 ვიდეო
LinkedIn	4 პოსტი 	
SOCAR-ისთვის გათვალისწინებულია Facebook, Instagram, TikTok და LinkedIn. Way Mart-ის ძირითადი არხებია Facebook, Instagram და TikTok; 
სააგენტოს შეთავაზებაში უნდა აისახოს
•	მომსახურების პაკეტი და ყოველთვიური ღირებულება თითოეული ბრენდისთვის ცალ-ცალკე, ასევე ჯამური ფასი.
•	კონტენტის ფორმატებისა და რაოდენობების ჩამონათვალი; 
•	პროექტზე გამოყოფილი გუნდი და პასუხისმგებელი საკონტაქტო პირი; შესაბამისი გამოცდილება და პორტფოლიო.
•	თითოეული ბრენდისთვის თანამშრომლობის პროცესის აღწერა.
 
4.	სამუშაო პროცესი
•	  დამკვეთი სააგენტოს აწვდის  საჭირო ინფორმაციას, სააგენტო კი ამზადებს კონტენტგეგმას და გეგმავს გადაღებებს.
•	კონტენტი ქვეყნდება მხოლოდ დამკვეთის თანხმობის შემდეგ. სააგენტომ შეთავაზებაში უნდა მიუთითოს დავალებების შესრულების ვადები და შესწორებების პირობები.
•	 მომზადებული ვიდეოები, ფოტოები და სხვა შეთანხმებული მასალები ინახება დამკვეთისთვის ხელმისაწვდომ ადგილას.
•	ანგარიშები და სარეკლამო აქტივები რჩება დამკვეთის მართვაში; თანამშრომლობის დასრულებისას შემსრულებელი აბარებს მასალებსა და წვდომებს.
•	მასალის გამოყენების უფლებები, მუსიკისა და სხვა მესამე პირის მასალის ლიცენზიები, გადაღებაში მონაწილეთა თანხმობები და კონფიდენციალურობის პირობები უნდა განისაზღვროს შეთავაზებასა და შემდგომ ხელშეკრულებაში.
5.	 ფინანსური შეთავაზება და შერჩევა
ყველა ფასი წარმოდგენილი უნდა იყოს ლარში, დღგ-ის სტატუსის მითითებით. მონაწილემ მკაფიოდ უნდა გამოყოს საბაზო პაკეტში შემავალი მომსახურება, დამატებითი სამუშაოებისა და მესამე პირების ხარჯები.
ფინანსური შეთავაზება უნდა მოიცავდეს:
•	თითოეული ბრენდის ყოველთვიურ მომსახურების საფასურს;
•	დამატებითი კონტენტის ერთეულის ღირებულებას სოციალური მედიის არხების მიხედვით.
მონაწილემ უნდა წარმოადგინოს ინფორმაცია სააგენტოსა და გუნდის შესახებ, შესაბამისი პორტფოლიო, მომსახურების აღწერა და ფინანსური შეთავაზება.
შერჩევის პროცესი ორ ეტაპად განხორციელდება:
I ეტაპი — პორტფოლიოს შეფასება: შეფასდება სააგენტოს გამოცდილება, პორტფოლიოს ხარისხი, ბრენდების სპეციფიკის ცოდნა, სამუშაო პროცესის ორგანიზებულობა და ფინანსური შეთავაზება. შერჩეულ კანდიდატებს დაუკავშირდებიან მეორე ეტაპზე გადასვლის მიზნით.
II ეტაპი — პრაქტიკული დავალება: შერჩეულ კანდიდატებს გაეგზავნებათ დავალების ბრიფი. საბოლოო გადაწყვეტილება მიღებული იქნება შესრულებული დავალების შეფასების საფუძველზე, ბრენდების სპეციფიკის გააზრების, კონტენტის ხარისხისა და სამუშაო მიდგომის გათვალისწინებით.

	ტენდერის ვადები 

